אוניברסיטת גטבורג

אוניברסיטת גטבורג (בשוודית: Göteborgs universitet) היא אוניברסיטה ציבורית הממוקמת בגטבורג, שוודיה אשר הוקמה בשנת 1891. עם 37,000 סטודנטים ו-6,000 אנשי צוות, היא אחת האוניברסיטאות הגדולות במדינות הנורדיות. האוניברסיטה נחשבת לעירונית מאוד, מכיוון שמרבית מבנייניה נמצאים בלב העיר.

אוניברסיטת גטבורג חברה ברשת האוניברסיטאות אורורה.

הילרי קלינטון וויגדיס פינבוגדוטיר זכו מן האוניברסיטה בדוקטור לשם כבוד.

היסטוריה 
אוניברסיטת גטבורג נוסדה כשני מוסדות אקדמיים שונים שאוחדו בשנת 1907 והיא האוניברסיטה השלישית בוותיקותה במדינה. בשנת 1971 הפך בית הספר המקומי לכלכלה ולמשפט מסחרי לחלק מן האוניברסיטה. בשנת 1772 סופח לאוניברסיטה גם בית חולים אזורי (שהוקם עוד ב-1772), שמהווה כיום אחד מבתי החולים הגדולים ביותר בשוודיה.

בשנים 2006–2017 פאם פרידמן הייתה רקטורית האוניברסיטה. בתקופה זו נפתחה גם פקולטה לחינוך ולהכשרת מורים.

מבנה 
הנהלת האוניברסיטה מצויה בידי המועצה המורכבת מ-15 נציגים כאשר 7 ממונים על ידי ממשלת שוודיה, וכן נציגי סטודנטים וחברי סגל.

נכון לשנת 2020 באוניברסיטה פועלות כשמונה פקולטות עם כ-38 מחלקות, מה שהופך אותה לאחת המוסדות האקדמיים המגוונים ביותר באזור. פקולטות האוניברסיטה הן:
 פקולטה לאמנות הכוללת לימודי קולנוע, עיצוב ומוזיקה
 פקולטה לחינוך האחראית גם על הכשרת מורים
 הפקולטה למדעי הרוח - בה נלמדים לימודי תרבות, היסטוריה, ספרות, היסטוריה של רעיונות, דת, שפות מודרניות, פילוסופיה, בלשנות, תורת המדע והשפה וספרות שוודית
 הפקולטה למדעי המחשב, הנדסה ומדעי המידע
 הפקולטה למדע - כוללת לימודי בוטניקה, ביולוגיה תאית ומולקולרית, פיזיקה, מדעי כדור הארץ, כימיה, שימור, אקולוגיה ימית, מתמטיקה, מדעי הסביבה וזואולוגיה
 הפקולטה לרפואה
 הפקולטה למנהל עסקים ומשפטים הפקולטה למדעי החברה - כוללת לימודי מנהל ציבורי, עיתונאות, פסיכולוגיה, אנתרופולוגיה חברתית, עבודה סוציאלית, סוציולוגיה, מדעי המדינה ולימודי אירופה.

דירוגים בינלאומיים 
 דירוג שאנגחאי - 151–200 (2018)
 Times Higher Education - מקום 198 (2016)

קישורים חיצוניים

הערות שוליים

שוודיה: אוניברסיטאות ומכללות
אורורה (רשת אוניברסיטאות)
גטבורג: חינוך